HUNYAD MEGYEI
TANÁCS	VAS MEGYE ÖNKORMÁNYZATA KÖZGYŰLÉSE	
ROMÁNIA	MAGYARORSZÁG	

MEGÁLLAPODÁS
A GAZDASÁGI, KULTURÁLIS ÉS EGYÉB TERÜLETEKEN
TÖRTÉNŐ
EGYÜTTMŰKÖDÉSRŐL

A Hunyad Megyei Tanács és Vas Megye Önkormányzata Közgyűlése (továbbiakban EGYÜTTMŰKÖDŐ FELEK)
-	a már 1990-ben létrejött jó és többirányú együttműködés kölcsönösen nagyra értékelt és tudatosult eredményeire alapozva,
-	a régiók fontosságát elismerve és az egységes, határok nélküli Európa megteremtésében játszott szerepüket szem előtt tartva,
-	a kialakult baráti és együttműködési kapcsolatok továbbfejleszthetőségének tudatában,
-	a közigazgatás területén fennálló közös érdekeik, kapcsolataik továbbfejlesztéséért, - a létező román-magyar államközi együttműködési szerződés keretei között- AZ EGYÜTTMŰKÖDŐ FELEK az alábbiakban állapodnak meg: 

1.	CIKKELY

Az EGYÜTTMŰKÖDŐ FELEK az általuk kölcsönösen feltárt területeken erősítik gazdasági, kulturális és egyéb jellegű együttműködési és partneri kapcsolataikat.
E célból az EGYÜTTMŰKÖDŐ FELEK a romániai Hunyad megyét és a magyarországi Vas megyét TESTVÉRRÉGIÓVÁ nyilvánítják.

2.	CIKKELY

Az EGYÜTTMŰKÖDŐ FELEK megegyeznek abban, hogy a kölcsönösen előnyös területeken, a két ország sajátos fejlődési szakaszaira jellemző modern módszerek igénybevételével továbbfejlesztik kétoldalú partnerkapcsolataikat.

3.	CIKKELY

A kölcsönös előny alapelvét szem előtt tartva az EGYÜTTMŰKÖDŐ FELEK a legelőnyösebb feltételeket kísérlik meg megteremteni a természetes és a törvényszerűen létesített jogi személyek számára gazdasági és kereskedelmi kapcsolatok kialakításához.
Ennek keretében elsődlegesen támogatják beruházások megvalósulását, a gazdasági vállalkozások közötti közvetlen együttműködést, különös tekintettel a kis- és közepes vállalkozások közötti együttműködésre.

Az EGYÜTTMŰKÖDŐ FELEK a területükön működő gazdasági kamarák bevonásával kölcsönösen részt vesznek a két országban szervezett árubemutatókon, vásárokon és különféle nemzetközi rendezvényeken, melyeknek keretében együtt bonyolítanak le gazdasági cseréket és létesítenek együttműködési kapcsolatokat további partnerekkel.

4.	CIKKELY

Az EGYÜTTMŰKÖDŐ FELEK továbbfejlesztik együttműködésüket a környezetvédelem terén. Ennek keretében az EGYÜTTMŰKÖDŐ FELEK bemutatják a közös tevékenységek keretében saját ötleteiket és saját tapasztalataikat, melyek a környezetvédelemhez kapcsolódnak. Amennyiben lehetőség nyílik rá, közösen dolgoznak ki konkrét környezetvédelemi terveket az európai együttműködési programok keretében. 

5. CIKKELY

Az EGYÜTTMŰKÖDŐ FELEK közösen szorgalmazzák a két ország közötti kapcsolatok fejlesztését a távközlés és az infrastruktúra korszerűsítése, a vasúti és különösképpen a közúti szállítás kiszélesítése és modernizálása terén.
A Hunyad megyével és Vas megyével sokoldalú és interregionális kapcsolatban álló NYUGATI RÉGIÓKAT bátorítani fogják olyan közös programok szervezésére, amelyek finanszírozásának feltételei az Európai Unió és más nemzetközi, pénzügyi szervezetek bevonásával megteremthetők. Ezt különösen az Európai Régiók Gyűlése keretében szorgalmazzák.

6.  CIKKELY

Az EGYÜTTMŰKÖDŐ FELEK  megfelelő programok alapján, gazdasági adottságaik keretei között kiteljesítik kulturális cserekapcsolataikat, támogatják a civil szervezetek, művészeti együttesek, intézmények, egyéb kulturális szervezetek, valamint a művészek közötti együttműködést.
Támogatják továbbá az oktatási intézmények közötti együttműködést, kölcsönös előnyök biztosításával segítik a diákok, az egyetemi oktatók és a tudományos kutatók cseréjét, valamint a tudományos és műszaki komplex együttműködés terén a közvetlen kapcsolatfelvételt, közös programok kidolgozását a tudományos kutatás terén, továbbá tudományos konferenciák szemináriumok rendezését.

7. CIKKELY

Az EGYÜTTMŰKÖDŐ FELEK tudomásul veszik, hogy a Hunyad megyei magyar kisebbség, valamint a Vas megyei román kisebbség támogatása kölcsönös felelősségük, és vállalják a Románia és Magyarország által megkötött alapszerződés teljes betartását. A konkrét tevékenységeket ebben az irányban, az együttműködés során fogják meghatározni.

8. CIKKELY

Az EGYÜTTMŰKÖDŐ FELEK támogatják a tapasztalatcserét elősegítő rendezvényeket, a területi közigazgatás, a lakosság szociális és jogvédelme, az adópolitika, a munkaerőgazdálkodás, a jogrend védelme terén, az Európai Unióhoz tartozó országokban használt eljárások szellemében.

9. CIKKELY

Az EGYÜTTMŰKÖDŐ FELEK elősegítik a sportolók, a sportegyesületek és a sport terén tevékenykedő szakemberek közötti közvetlen kapcsolatok létrejöttét.

10. CIKKELY

Az EGYÜTTMŰKÖDŐ FELEK kölcsönösen szorgalmazzák a települések közötti közvetlen kapcsolatokat.

11. CIKKELY

Jelen megállapodást az EGYÜTTMŰKÖDŐ FELEK határozatlan időre kötik meg azzal, hogy e megállapodás a HUNYAD MEGYEI TANÁCS és a VAS MEGYE ÖNKORMÁNYZAT KÖZGYŰLÉSÉNEK jóváhagyásával lép hatályba és az együttműködés tapasztalatai alapján a későbbiekben más területekre is kiterjeszthető, alapként szolgálva az abban a pillanatban érvényben levő, a két ország között megkötött alapszerződés.
Az EGYÜTTMŰKÖDŐ FELEK minden évben az éves költségvetés előkészítése keretében, a jelen megállapodás fő célkitűzéseivel összhangban meghatározzák az együttműködés konkrét, aktuális feladatait.

E megállapodás 4 román és magyar nyelven egyaránt 2-2 eredeti példányban készült és 1998. július 3-án Déva Municípiumban (Hunyad megye) került aláírásra.

HUNYAD MEGYE nevében:	VAS MEGYE nevében:	

GHEORGHE BARBU,
a Megyei Tanács elnöke	DR. PUSZTAI AGYULA
a Megyei Közgyűlés elnöke